pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“อาจารย์ยักษ์” หนุนเกษตรอินทรีย์ตั้งเป้าเกษตรกรรมยั่งยืน 5 ล้านไร่
วันพฤหัสบดีที่ 8 กุมภาพันธ์ 2561
“อาจารย์ยักษ์” หนุนเกษตรอินทรีย์ตั้งเป้าเกษตรกรรมยั่งยืน 5 ล้านไร่
“อาจารย์ยักษ์” หนุนเกษตรอินทรีย์ตั้งเป้าเกษตรกรรมยั่งยืน 5 ล้านไร่ ดันเมืองจันทน์มหานครผลไม้ตามนโยบายรัฐ
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ กล่าวว่า ในแผนการปฏิรูปประเทศด้านเกษตรกรรมยั่งยืน ซึ่งหมายถึงพื้นที่เกษตรอินทรีย์ เกษตรวิถีธรรมชาติ เกษตรทฤษฎีใหม่ เกษตรผสมผสาน วนเกษตร ฯลฯ คือการทําเกษตรกรรมที่ยั่งยืนเป็นมิตรกับสิ่งแวดล้อมและเป็นการเกษตรที่ช่วยกันฟื้นฟูทรัพยากรธรรมชาติดิน น้ํา ป่า ให้กลับคืนมา ตั้งเป้าการดําเนินงานตามยุทธศาสตร์พัฒนาเกษตรอินทรีย์แห่งชาติ พ.ศ. 2560-2564 ไว้ที่ 5 ล้านไร่ ภายใน 5 ปี โดยต้องทําให้ได้ปีละ 1 ล้านไร่ หรือมากกว่า ซึ่งเงื่อนไขสําคัญที่จะทําให้การเกษตรกรรมยั่งยืน เกษตรกรจะต้องยึดความรู้และคุณธรรมให้มั่น ควรศึกษาและปฏิบัติตามแนวทางของในหลวงรัชกาลที่ 9 อย่างจริงจัง โดยต้องยึดความซื่อสัตย์เป็นหลักที่ผ่านมาพบปัญหาว่าแม้จะมีตลาดรองรับแต่ผู้ค้าขาดความซื่อสัตย์หรือผู้ปลูกผลิตผลไม้ที่ไม่ได้คุณภาพก็จะเกิดปัญหาขึ้นภายหลัง ตลาดที่พยายามสร้างก็สูญเสียไปต้องมาสร้างความเชื่อถือกันใหม่ ทั้งนี้ กลไกสหกรณ์และมาตรฐานแบบรับรองกันเองสามารถตรวจสอบย้อนกลับได้จะเป็นกลไกเครือข่ายที่ช่วยกันสร้างความยั่งยืนให้กับระบบผลิต ที่สําคัญภาครัฐต้องปรับบทบาทเป็นผู้สนับสนุนด้านวิชาการ ชุมชนต้องลุกขึ้นมาเป็นแกนนํา สื่อมวลชนต้องเข้ามาช่วยเชื่อมโยงสู่ผู้บริโภค เพื่อเร่งขยายการผลิตสินค้าเกษตรอินทรีย์ไปทั่วประเทศให้สามารถมีผลผลิตเพียงพอสําหรับบริโภคภายในประเทศและพัฒนาสู่การส่งออก
ทั้งนี้ ตลาดเจริญสุข ต.ท่าช้าง อ.เมือง จ.จันทบุรีเป็นตลาดที่กระทรวงพาณิชย์ จับมือร่วมกับกระทรวงวัฒนธรรมให้เป็นตลาดประชารัฐ-วัฒนธรรม ซึ่งผลผลิตที่นํามาจําหน่ายกระทรวงเกษตรรับรองมาตรฐานสินค้าปลอดภัย เครือข่ายเกษตรอินทรีย์รับรองมาตรฐานการผลิตแบบมีส่วนร่วมด้วย PGS ที่เป็นมาตรฐานการรับรองโดยภาคีเครือข่าย ทําให้เห็นความเข้มแข็งและการรวมตัวกันเป็นเครือข่ายอย่างชัดเจน โดยมีความมั่นใจว่า จ.จันทบุรีจะเป็นจังหวัดนําร่องพัฒนากลไกการผลิตสินค้ามาตรฐานปลอดภัยทุกขั้นตอน ตั้งแต่กระบวนการดูแลดินจนถึงมือผู้บริโภค โดยยึดศาสตร์พระราชา ที่สําคัญต้องต่อยอดสู่เกษตรกรคนรุ่นใหม่ ซึ่งมีคนกลุ่มนี้พร้อมดําเนินการอยู่แล้ว ต้องรวมตัวกันให้เข้มแข็ง ใช้กลไกสหกรณ์เข้ามาร่วมพัฒนาเป็นผู้ประกอบการก็จะสามารถเป็นองค์กรหลักในการขับเคลื่อนเกษตรอินทรีย์สู่เมืองมหานครผลไม้ต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-บอร์ดบีโอไอชู 3 มาตรการพิเศษกระตุ้นการลงทุน  ครอบคลุมนักลงทุนทุกกลุ่ม
วันพฤหัสบดีที่ 6 กุมภาพันธ์ 2563
บอร์ดบีโอไอชู 3 มาตรการพิเศษกระตุ้นการลงทุน  ครอบคลุมนักลงทุนทุกกลุ่ม
บอร์ดบีโอไอไฟเขียว 3 มาตรการพิเศษ เร่งให้เกิดการลงทุน ทั้งโครงการขนาดใหญ่ เอสเอ็มอี (SMEs) และการสนับสนุนเศรษฐกิจฐานราก เพื่อกระตุ้นการขยายตัวทางเศรษฐกิจ พร้อมเปิดประเภทใหม่ ให้ส่งเสริมรถรางไฟฟ้าเพื่อการท่องเที่ยวและบ้านผู้มีรายได้น้อย
รัฐบาลไทย-ข่าวทำเนียบรัฐบาล-สำนักงานสลากฯ ขอประชาพิจารณ์ 3 เดือน ก่อนออกสลากรวมชุด
วันพุธที่ 28 มีนาคม 2561
สํานักงานสลากฯ ขอประชาพิจารณ์ 3 เดือน ก่อนออกสลากรวมชุด
โฆษกคณะกรรมการสลากกินแบ่งรัฐบาล แถลงต่อผู้สื่อข่าวเกี่ยวกับการดําเนินการจัดทําสลากแบบรวมชุดว่า สํานักงานจะเปิดให้มีการรับฟังความคิดเห็น หรือประชาพิจารณ์ ผ่านช่องทางเว็บไซต์ www.glo.or.th และส่งความเห็นผ่านตู้ ปณ.
วันนี้ (28 มีนาคม 2561) เวลาประมาณ 12.00 น. ที่สํานักงานสลากกินแบ่งรัฐบาล (สนามบินน้ํา) ผู้ช่วยศาสตราจารย์ธนวรรธน์ พลวิชัย กรรมการสลากกินแบ่งรัฐบาล ในฐานะโฆษกคณะกรรมการสลากกินแบ่งรัฐบาล แถลงต่อผู้สื่อข่าวเกี่ยวกับการดําเนินการจัดทําสลากแบบรวมชุดว่า สํานักงานจะเปิดให้มีการรับฟังความคิดเห็น หรือประชาพิจารณ์ ผ่านช่องทางเว็บไซต์ www.glo.or.th และส่งความเห็นผ่านตู้ ปณ. เพื่อเปิดโอกาสให้พี่น้องประชาชนแสดงความคิดเห็นเกี่ยวกับเรื่องดังกล่าวอย่างทั่วถึง นอกจากนี้ ทีมโฆษกคณะกรรมการสลากกินแบ่งรัฐบาล พร้อมด้วยผู้บริหาร จะเดินทางลงพื้นที่ เพื่อรับฟังความเห็นของผู้เกี่ยวข้องทั้งหมด เช่น ผู้ขาย ผู้ซื้อ เจ้าหน้าที่จังหวัด นักวิชาการ ภาคประชาสังคม ในภูมิภาคต่างๆ ทั่วประเทศอีกด้วย โดยจะเริ่มตั้งแต่วันที่ 1 เมษายน เป็นต้นไป และจะใช้เวลา 3 เดือนในการรับฟังความคิดเห็นผ่านช่องทางดังกล่าวข้างต้น เพื่อนําไปสู่การทําสลากชุดที่สอดคล้องกับความต้องการของตลาดและความเหมาะสมกับสังคมไทยต่อไป
สําหรับมาตรการในการแก้ไขปัญหาสลากเกินราคานั้น โฆษกคณะกรรมกรสลากกินแบ่งรัฐบาล กล่าวว่า ยังคงดําเนินการอย่างต่อเนื่อง อย่างไรก็ตาม ปัญหาสลากเกินราคานั้น เกิดจากปัจจัยแวดล้อมหลายประการ การแก้ไขปัญหาจึงต้องใช้มาตรการหลายอย่างประกอบกันในทุกมิติ รวมทั้งต้องมีความต่อเนื่องในการดําเนินการ ในห้วงที่ผ่านมา จาก road map ระยะที่ 2 สํานักงานฯ ได้สร้างโอกาสในการเข้าถึงสลากอย่างเป็นธรรม ด้วยระบบซื้อ-จองล่วงหน้าสลากกินแบ่งรัฐบาล ผ่านระบบธุรกรรมของธนาคารกรุงไทยและจัดส่งสลากผ่านไปรษณีย์ ถึงผู้รับโดยตรง ในราคาต้นทุน ฉบับละ 70.40 บาท ตลอดจนการปรับปริมาณสลากในตลาดให้เข้าสู่สมดุล จาก 37 ล้านฉบับ เป็น 50 ล้านบับ ในเดือนตุลาคม 2558 และ 80 ล้านฉบับ ในเดือนพฤศจิกายน 2560 ตามความต้องการของตลาด เพื่อสร้างสมดุลราคาในตลาดขายปลีกสําหรับผู้ซื้อ และสมดุลราคาที่ผู้ขายพอใจมากขึ้น จากนี้ไป จะเข้าสู่ road map ระยะที่ 3 จะมีการพัฒนาระบบซื้อ-จองล่วงหน้าฯ ให้มีประสิทธิภาพยิ่งขึ้น อีกทั้งจะมีการคัดกรองผู้ขายจริงให้อยู่ในระบบที่ชัดเจน และสามารถตรวจสอบได้โดยประชาชนรวมถึงภาคประชาสังคม ทั้งนี้ จะยังคงความเข้มข้นในการดําเนินการบังคับใช้กฎหมายและกฎระเบียบที่เกี่ยวข้องกับผู้กระทําผิดสัญญา เพื่อนําไปสู่การแก้ไขปัญหาเกินราคาอย่างเป็นระบบและกระจายโอกาสในการเข้าถึงการซื้อขายสลากกินแบ่งรัฐบาลอย่างเป็นธรรมและเป็นระบบยิ่งขึ้น โฆษกคณะกรรมการสลากกินแบ่งรัฐบาล กล่าวในที่สุด
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ให้การต้อนรับคณะ GeekPark ผู้นำด้านเทคโนโลยีจากจีน สนใจลงทุนด้านดิจิทัลในไทย
วันศุกร์ที่ 19 ตุลาคม 2561
รมว.กระทรวงดิจิทัลฯ ให้การต้อนรับคณะ GeekPark ผู้นําด้านเทคโนโลยีจากจีน สนใจลงทุนด้านดิจิทัลในไทย
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; color: #232323; -webkit-text-stroke: #232323}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; color: #232323; -webkit-text-stroke: #232323; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับคณะ GeekPark ซึ่งเป็นหนึ่งในผู้นําด้าน Internet and technology innovation community จากกรุงปักกิ่ง สาธารณรัฐประชาชนจีน ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม กรุงเทพฯ โดยร่วมกับ Google นํานักธุรกิจและกลุ่ม Venture Capital ด้าน Digital จากประเทศจีนที่สนใจลงทุนในภูมิภาคเอเชียตะวันออกเฉียงใต้มาศึกษาโอกาสของตลาดไทย โดยก่อนหน้านี้ คณะได้เดินทางไปศึกษาที่ตลาดในกรุงจาร์กาตา ประเทศอินโดนีเซีย ทั้งนี้ ดร.พิเชฐฯ ได้กล่าวถึงปัจจัยพื้นฐานของประเทศไทยที่กําลังก้าวกระโดดและตลาดในประเทศพร้อมสําหรับการเข้ามาของเทคโนโลยีดิจิทัลในทุกภาคส่วน เช่น จํานวนผู้มีโทรศัพท์เคลื่อนที่ 176% จํานวนผู้ใช้งานอินเทอร์เน็ต 80% โครงการเน็ตประชารัฐเพื่อให้ทุกหมู่บ้านของประเทศมีโครงข่ายอินเทอร์เน็ตความเร็วสูงซึ่งดําเนินการไปแล้ว 75% และจะครบ 75,000 หมู่บ้านต้นปี 2562 และนโยบายลดใช้กระดาษ (Paperless, Cashless) ซึ่งประชาชนมีการปรับมาใช้จ่ายผ่านพร้อมเพย์ (PromptPay) และ QR code Payment เพิ่มขึ้นอย่างมีนัยสําคัญ นอกจากนี้ นักลงทุนของจีนยังสนใจสภาพแวดล้อมที่เอื้อต่อการลงทุนด้านดิจิทัลในไทยค่อนข้างมาก หลังจากได้เห็นความมุ่งมั่นและการผลักดันโครงการต่างๆ ให้เป็นรูปธรรม ผ่านหลักการ “Don't leave anyone behind” ของรัฐบาลไทย ทําให้นักลงทุนเชื่อว่าประเทศไทยมีความน่าใจในการลงทุนมากขึ้น
******************************
รัฐบาลไทย-ข่าวทำเนียบรัฐบาล-ชาวแม่แจ่มร่วมใจผนึกกำลังป้องกันไฟป่า
วันพฤหัสบดีที่ 10 มกราคม 2562
ชาวแม่แจ่มร่วมใจผนึกกําลังป้องกันไฟป่า
ชาวแม่แจ่มร่วมใจผนึกกําลังป้องกันไฟป่า
ชาวแม่แจ่มร่วมใจผนึกกําลังป้องกันไฟป่า
ประชาชน เยาวชน นักเรียน เครือข่ายอาสาสมัครพิทักษ์ทรัพยากรธรรมชาติและสิ่งแวดล้อมชาวอําเภอแม่แจ่ม จังหวัดเชียงใหม่ นําโดย นายอําเภอแม่แจ่ม ร่วมใจกันกล่าวปฏิญาณตนรวมพลังป้องกันและควบคุมไฟป่า นําร่องรณรงค์การป้องกันและควบคุมมลพิษหมอกควันไฟป่า ปฏิบัติการเชิงรุกชิงเผาในช่วงต้นฤดูการเกิดไฟป่าในพื้นที่เสี่ยง 9 จังหวัดภาคเหนือ ได้แก่ จังหวัดเชียงใหม่ ลําปาง เชียงราย ลําพูน ตาก แพร่ แม่ฮ่องสอน พะเยา และน่าน โดยมีการนําเทคโนโลยีอากาศยานไร้คนขับ (โดรน) มาประยุกต์ใช้ในการชิงเผาเป็นครั้งแรก
โดยในวันนี้ (10 มกราคม 2562) เวลา 13:30 น. กระทรวงทรัพยากรธรรมชาติและสิ่งแวดล้อม โดย กรมป่าไม้ ร่วมกับ จังหวัดเชียงใหม่ และหน่วยงานที่เกีืยวข้อง จัดกิจกรรมรณรงค์การป้องกันและควบคุมมลพิษหมอกควันไฟป่า ณ โรงเรียนราชประชานุเคราะห์ ที่ 31 อําเภอแม่แจ่ม จังหวัดเชียงใหม่ โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์  กาญจนรัตน์) ประธานในพิธีได้มอบอุปกรณ์ดับไฟป่าให้กับเครือข่ายไฟป่า พร้อมปล่อยขบวนลาดตระเวณไฟป่าและขบวนรณรงค์ป้องกันไฟป่า โดยเมื่อช่วงเช้าในวันนี้  ได้ร่วมกันประชุมหัวหน้าส่วนราชการติดตามงานด้านทรัพยากรธรรมชาติและสิ่งแวดล้อม เพื่อจัดเตรียมข้อมูลสําหรับการประชุม ครม. สัญจร ในพื้นที่กลุ่มภาคเหนือตอนบนในโอกาสนี้ด้วย
รัฐบาลไทย-ข่าวทำเนียบรัฐบาล-ยอดรับแจ้งต่างด้าว 5 วัน เฉียด 2 แสนราย ย้ำ กลุ่มไม่มีเอกสารจ้างงานรีบแจ้งก่อนหมดเวลา
วันศุกร์ที่ 28 กรกฎาคม 2560
ยอดรับแจ้งต่างด้าว 5 วัน เฉียด 2 แสนราย ย้ํา กลุ่มไม่มีเอกสารจ้างงานรีบแจ้งก่อนหมดเวลา
“โฆษกแรงงาน”เผยตัวเลขสะสมศูนย์รับแจ้งฯ ตลอด 5 วัน นายจ้าง 58,066 ราย ลูกจ้างต่างด้าว 190,926 คน ย้ํา นายจ้างที่ใช้แรงงานต่างด้าวกลุ่มที่ไม่มีเอกสารการจ้างงาน ไม่มีใบอนุญาตทํางานรีบมาแจ้งให้ทันเฉพาะ 24 ก.ค. – 7 ส.ค.60 นี้เท่านั้น
“โฆษกแรงงาน”เผยตัวเลขสะสมศูนย์รับแจ้งฯ ตลอด 5 วัน นายจ้าง 58,066 ราย ลูกจ้างต่างด้าว 190,926 คน ย้ํา นายจ้างที่ใช้แรงงานต่างด้าวกลุ่มที่ไม่มีเอกสารการจ้างงาน ไม่มีใบอนุญาตทํางานรีบมาแจ้งให้ทันเฉพาะ 24 ก.ค. – 7 ส.ค.60 นี้เท่านั้น หลีกเลี่ยงผู้มาใช้บริการจํานวนมากช่วงใกล้วันปิดศูนย์ฯพบการแจ้งใช้แรงงานต่างด้าวในกิจการเกษตรและปศุสัตว์ ก่อสร้าง ขายอาหารและเครื่องดื่ม มากเป็น3 อันดับแรก กรุงเทพฯ ติดท็อปยื่นคําขอแจ้งการใช้แรงงานต่างด้าวมากสุด รองลงมาสมุทรปราการ ระยองตามลําดับ โดยแจ้งการใช้แรงงานสัญชาติเมียนมาสูงสุด
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงานเผยว่า ศูนย์เฉพาะกิจเพื่ออํานวยการบริหารจัดการการทํางานของคนต่างด้าว (ศฉต.) กระทรวงแรงงาน ได้รายงานผลการปฏิบัติงานประจําวันที่ 28 ก.ค.60 ซึ่งเป็นวันที่ 5 ของการเปิดศูนย์รับแจ้งการทํางานของคนต่างด้าวทั่วประเทศ 100 ศูนย์ โดยเป็นศูนย์รับแจ้งใน กทม. 11 ศูนย์ และส่วนภูมิภาค 89 ศูนย์ พบว่า ตัวเลขสะสมตั้งแต่วันที่ 24 – 28 ก.ค.60 (ข้อมูลวันที่ 28 ก.ค. ณ เวลา 16.30 น.) มีนายจ้างมาแจ้งการใช้แรงงานต่างด้าวแล้ว 58,066 ราย ลูกจ้างต่างด้าว 190,926 คน เฉพาะวันที่ 28 ก.ค.วันเดียว มีนายจ้างมายื่น 10,555 ราย ลูกจ้าง 38,208 คน และมีนายจ้างลงทะเบียนออนไลน์ 1,145 ราย ลูกจ้าง 3,058 คน ได้รับแจ้งการจ้างแรงงานต่างด้าวสัญชาติเมียนมามากที่สุด รองลงมากัมพูชา และลาวตามลําดับ เมื่อจําแนกตามประเภทกิจการ5 อันดับแรก ได้แก่ เกษตรและปศุสัตว์ รองลงมากิจการก่อสร้าง จําหน่ายอาหารและเครื่องดื่ม การให้บริการต่างๆ และกิจการต่อเนื่องการเกษตร ตามลําดับ
นายอนันต์ชัย กล่าวต่อว่า จังหวัดที่มีการยื่นขอจ้างคนต่างด้าวมากที่สุด 5 จังหวัด ได้แก่ กรุงเทพมหานคร สมุทรปราการ ระยอง ปทุมธานี และนนทบุรี ทั้งนี้ กระทรวงแรงงาน ยืนยันว่า ศูนย์รับแจ้งการทํางานของคนต่างด้าวทั้ง 100 ศูนย์ทั่วประเทศจะเปิดให้บริการทุกวัน ตั้งแต่วันที่ 24 ก.ค. – 7 ส.ค.60 ไม่เว้นวันหยุดโดยเจ้าหน้าที่จะคอยอํานวยความสะดวกตั้งแต่เวลา 08.30 – 16.30 น.และสามารถแจ้งออนไลน์ได้ที่เว็บไซต์กรมการจัดหางาน ที่ https://wpfast.doe.go.th/fast11/user/ จึงขอเชิญชวนนายจ้างที่มีการใช้แรงงานต่างด้าวเฉพาะกลุ่มที่ไม่มีเอกสารการจ้างงาน ไม่มีใบอนุญาตทํางาน ให้รีบมาดําเนินการเพื่อหลีกเลี่ยงผู้มาใช้บริการจํานวนมากในช่วงใกล้วันปิดศูนย์ฯ รวมทั้งเพื่อเข้าสู่ระบบการจ้างแรงงานที่ถูกกฎหมาย เป็นไปตามขั้นตอนและทันตามเวลาที่กําหนด สอบถามเพิ่มเติมได้ที่สายด่วนกรมการจัดหางาน โทร.1694 และศูนย์ประชาสัมพันธ์กระทรวงแรงงาน โทรศัพท์ 0 2232 1471
------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ - ข่าว/
ศูนย์เฉพาะกิจเพื่ออํานวยการบริหารจัดการการทํางานของคนต่างด้าว - ข้อมูล/
28 กรกฎาคม 2560
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงปรากประสานงานและอำนวยความสะดวกแก่คนไทยเดินทางกลับประเทศไทย โดยสายการบิน Lufthansa [กระทรวงการต่างประเทศ]
วันพุธที่ 13 พฤษภาคม 2563
สถานเอกอัครราชทูต ณ กรุงปรากประสานงานและอํานวยความสะดวกแก่คนไทยเดินทางกลับประเทศไทย โดยสายการบิน Lufthansa [กระทรวงการต่างประเทศ]
สถานเอกอัครราชทูต ณ กรุงปรากประสานงานและอํานวยความสะดวกแก่คนไทยเดินทางกลับประเทศไทย โดยสายการบิน Lufthansa
สถานเอกอัครราชทูต ณ กรุงปราก ได้ประสานงานและอํานวยความสะดวกให้แก่คนไทยจํานวนสองคนที่มีความจําเป็นเร่งด่วนในการเดินทางกลับประเทศไทย โดยเมื่อวันที่ 5 พฤษภาคม 2563 บุคคลทั้งสองได้เดินทางโดยรถยนต์จากกรุงปรากถึงนครแฟรงก์เฟิร์ต เพื่อเดินทางกลับไทยโดยสายการบิน Lufthansa เที่ยวบินที่ LH 772 ออกจากนครแฟรงก์เฟิร์ต ในวันที่ 6 พฤษภาคม 2563 เวลา 07.20 น. ทั้งนี้ สถานเอกอัครราชทูตฯ ได้รับความร่วมมือและความอนุเคราะห์จากสถานเอกอัครราชทูต ณ กรุงเบอร์ลิน และสถานกงสุลใหญ่ ณ นครแฟรงก์เฟิร์ตในการนําคนไทยเดินทางกลับประเทศไทยในครั้งนี้
ก่อนหน้านี้ สถานเอกอัครราชทูตฯ ได้อํานวยความสะดวกให้แก่คนไทยในการนัดหมายพบแพทย์เพื่อออกใบรับรองแพทย์ และการออกเอกสารที่เกี่ยวข้องทั้งในการผ่านแดนทางบกและการเดินทางเข้าประเทศไทยด้วย
#น้ําใจคนไทยไม่ทิ้งกัน
รัฐบาลไทย-ข่าวทำเนียบรัฐบาล-รัฐบาลเปิดด่านทั่วประเทศเว้นภาษีนำเข้าเวชภัณฑ์ 66 รายการ ลดขั้นตอนพิธีศุลกากรช่วยเหลือคนไทย ป้องกันภัยโควิด
วันศุกร์ที่ 10 เมษายน 2563
รัฐบาลเปิดด่านทั่วประเทศเว้นภาษีนําเข้าเวชภัณฑ์ 66 รายการ ลดขั้นตอนพิธีศุลกากรช่วยเหลือคนไทย ป้องกันภัยโควิด
“ก.คลัง” เตรียมออกประกาศกระทรวงการคลังยกเว้นภาษีนําเข้าสินค้าเวชภัณฑ์และอุปกรณ์ทางการแพทย์ 66 รายการ มอบด่านศุลกากรทั้งทางบก น้ํา อากาศ ทั่วประเทศเพิ่มความคล่องตัวในขั้นตอนการทํางาน มีผลบังคับใช้แล้ว
“ก.คลัง” เตรียมออกประกาศกระทรวงการคลังยกเว้นภาษีนําเข้าสินค้าเวชภัณฑ์และอุปกรณ์ทางการแพทย์ 66 รายการ มอบด่านศุลกากรทั้งทางบก น้ํา อากาศ ทั่วประเทศเพิ่มความคล่องตัวในขั้นตอนการทํางาน มีผลบังคับใช้แล้ว เร่งช่วยเหลือระบบสาธารณสุขของไทยในการรักษาและป้องกันโควิด -19
นายสันติ พร้อมพัฒน์ รัฐมนตรีช่วยว่าการกระทรวงการคลัง เปิดเผยว่า กระทรวงการคลังได้เตรียมออกประกาศกระทรวงการคลังว่าด้วยการยกเว้นอากรศุลกากรสําหรับของที่นําเข้ามาเพื่อใช้รักษาวินิจฉัย หรือป้องกันการติดเชื้อไวรัสโคโรนา 2019 (Covid 19) ตามมติคณะรัฐมนตรี ในการนําเข้าเวชภัณฑ์และอุปกรณ์ทางการแพทย์ รวมทั้งสิ้น 66 รายการ เพื่อนํามาใช้ในกระบวนการรักษาผู้ป่วยในสถานพยาบาลต่างๆทั่วประเทศ ให้เพียงพอ โดยมอบหมายให้กรมศุลกากรออกประกาศกระทรวงการคลังลดอัตราอากรและยกเว้นอากรศุลกากร ตามมาตร 12 ในพระราชกําหนดพิกัดอัตราศุลกากร พ.ศ.2530 ซึ่งเริ่มมีผลบังคับใช้ตั้งแต่วันที่ 26 มีนาคม เป็นต้นไปจนถึงสิ้นเดือน กันยายน 2563
ทั้งนี้ เวชภัณฑ์และอุปกรณ์ทางการแพทย์ที่ได้รับการยกเว้นการจัดเก็บภาษีในการนําเข้าสินค้า ประกอบด้วย กลุ่มยาสําเร็จรูป จํานวน 18 รายการ อาทิ ยาฟาวิพิราเวีย ยาฉีดปราศจากเชื้อชนิดต่างๆ กลุ่มเภสัชเคมีภัณฑ์ จํานวน 8 รายการ อาทิ ยาpremix สูตรผสม (Lopinavir+ritonavir) กลุ่มเครื่องมือแพทย์ จํานวน 36 รายการ อาทิ น้ํายาตรวจวินิจฉัยโควิด-19 หน้ากากชนิด N 95 หรือสูงกว่า และเสื้อกาวน์ผ่าตัด แว่นตานิรภัย ชุดเครื่องช่วยหายใจชนิดต่างๆ PAPR หน้ากากที่ทําให้อากาศสะอาดชนิดที่มีพลังงานและช่วยเป่าอากาศเข้าในหน้ากาก และกลุ่มรายการวัตถุอันตราย ประเภทผลิตภัณฑ์ทําความสะอาดฆ่าเชื้อโรค จํานวน 4 รายการ อาทิ Sodium Hypochlorite ไม่ต่ํากว่า 0.5% และHydrogen peroxide ไม่ต่ํากว่า 0.5%
อย่างไรก็ตามยังได้มอบหมายให้กรมศุลกากร เร่งดําเนินการเป็นให้ไปตามระเบียบของประกาศดังกล่าวในการยกเว้นอากรนําเข้าสินค้าสําหรับประเภทสินค้าที่ประกาศทั้งหมด เพื่อให้การปฏิบัติงานในด่านศุลกากรทั่วประเทศที่มีอยู่ทั้งทางเรือ ทางบกและทางอากาศ สามารถดําเนินการได้ทันที เพื่อให้เกิดความคล่องตัวในการนําเข้าสินค้าเวชภัณฑ์เพื่อนํามาใช้ในการป้องกันและการรักษาการแพร่ระบาดเชื้อไวรัส ทั้งนี้เพื่อความปลอดภัยของภาคประชาชน และเป็นประโยชน์ต่อระบบเศรษฐกิจของประเทศ
กรมศุลกากร
โทร. 02 667 6000, 02 667 7000, Call Center 1164
รัฐบาลไทย-ข่าวทำเนียบรัฐบาล-ปลัดฯ พสุ เป็นประธานพิธีเปิดการสัมมนาเพื่อเตรียมความพร้อมในการปฏิบัติงานตามพระราชบัญญัติโรงงานฉบับที่แก้ไขเพิ่มเติมและการปรับปรุงประสิทธิภาพการเบิกจ่ายและการติดตามการชำระค่าปรับตาม
วันจันทร์ที่ 23 กันยายน 2562
ปลัดฯ พสุ เป็นประธานพิธีเปิดการสัมมนาเพื่อเตรียมความพร้อมในการปฏิบัติงานตามพระราชบัญญัติโรงงานฉบับที่แก้ไขเพิ่มเติมและการปรับปรุงประสิทธิภาพการเบิกจ่ายและการติดตามการชําระค่าปรับตาม
นายพสุ โลหารชุน ปลัดกระทรวงอุตสาหกรรม เป็นประธานพิธีเปิดการสัมมนาเจ้าหน้าที่เพื่อเตรียมความพร้อมในการปฏิบัติงานตามพระราชบัญญัติโรงงานฉบับที่แก้ไขเพิ่มเติมและการปรับปรุงประสิทธิภาพการเบิกจ่ายและการติดตามการชําระค่าปรับตามกฎหมายว่าด้วยโรงงาน
วันนี้ (21 กันยายน 2562) เวลา 09.00 น. นายพสุ โลหารชุน ปลัดกระทรวงอุตสาหกรรม เป็นประธานพิธีเปิดการสัมมนาเจ้าหน้าที่เพื่อเตรียมความพร้อมในการปฏิบัติงานตามพระราชบัญญัติโรงงานฉบับที่แก้ไขเพิ่มเติมและการปรับปรุงประสิทธิภาพการเบิกจ่ายและการติดตามการชําระค่าปรับตามกฎหมายว่าด้วยโรงงาน พร้อมด้วยการเสวนาเรื่อง การตรวจสอบรวบรวมพยานหลักฐานเพื่อการดําเนินคดีเกี่ยวกับกฎหมายโรงงาน โดยมี นายเอกภัทร วังสุวรรณ ผู้ตรวจราชการกระทรวงอุตสาหกรรม อุตสาหกรรมจังหวัด เจ้าหน้ากลุ่มโรงงาน และเจ้าหน้าที่อุตสาหกรรมพื้นฐานและการเหมทองแร่ เข้าร่วม
นอกจากนี้ ยังมีการเสวนาในหัวข้อ การทําบัญชีและนําส่งเงินสินบนรางวัลและค่าใช้จ่ายในการดําเนินงานส่งคลังจังหวัดและจัดส่งเงินให้กับการเงินและบัญชี ของ สปอ. ได้รับเกียรติจาก นางสาวนันทกา อมราวดี หัวหน้าฝ่ายการเงิน นางเผ่าทิพย์ พินิจผล หัวหน้าฝ่ายบัญชีและบริหารงบประมาณ นางสาววราภรณ์ ครุขยัน นักวิชาการเงินและบัญชีชํานาญการ และนางสาวปิยะนุช รอดสงฆ์ นักวิชาการเงินและบัญชีชํานาญการ ในการเป็นวิทยากรบรรยาย โดยมี ข้าราชการ เจ้าหน้าที่กลุ่มนโยบายและแผน และเจ้าหน้าที่ผู้ปฏิบัติงาน เข้าร่วม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ประชุมร่วมกับหัวหน้าส่วนราชการเกี่ยวกับการพัฒนาเศรษฐกิจ การค้าและอุตสาหกรรม และมีแผนในการจัดตั้งศูนย์พัฒนาเอสเอ็มอีและโรงงานนำร่องในจังหวัดอุบลราชธานี
วันพุธที่ 5 กรกฎาคม 2560
รัฐมนตรีว่าการกระทรวงอุตสาหกรรม ประชุมร่วมกับหัวหน้าส่วนราชการเกี่ยวกับการพัฒนาเศรษฐกิจ การค้าและอุตสาหกรรม และมีแผนในการจัดตั้งศูนย์พัฒนาเอสเอ็มอีและโรงงานนําร่องในจังหวัดอุบลราชธานี
รัฐมนตรีว่าการกระทรวงอุตสาหกรรม ประชุมร่วมกับหัวหน้าส่วนราชการเกี่ยวกับการพัฒนาเศรษฐกิจ การค้าและอุตสาหกรรม และมีแผนในการจัดตั้งศูนย์พัฒนาเอสเอ็มอีและโรงงานนําร่องในจังหวัดอุบลราชธานี
จ.อุบลราชธานี : วันที่ 5 กรกฎาคม 2560 นายอุตตม สาวนายน รัฐมนตรีว่าการกระทรวงอุตสาหกรรม ประชุมร่วมกับหัวหน้าส่วนราชการ นําโดย นายสมศักดิ์ จังตระกุล ผู้ว่าราชการจังหวัดอุบลราชธานี และผู้ประกอบการรายใหญ่ในจังหวัดอุบลราชธานี ได้แก่ นายสุทธิชัย โควสุรัตน์ ประธานสภาอุตสาหกรรมจังหวัดฯ นายสมชาติ พงคพนาไกร ประธานหอการค้าจังหวัดฯ และนายชลวิชญ์ อภิรัตน์มนตรี ผู้แทนสมาพันธ์ sme จังหวัดฯ รวมทั้ง สถาบันอุดมศึกษา ได้แก่ ผอ.ชวลิต ถิ่นวงษ์พิทักษ์ ม.อุบลราชธานี เกี่ยวกับการพัฒนาเศรษฐกิจ การค้าและอุตสาหกรรมของจังหวัดอุบลราชธานี โดยมี นายสมชาย หาญหิรัญ ปลัดกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม รวมทั้ง นายพสุ โลหารชุน อธิบดีกรมส่งเสริมอุตสาหกรรม และนายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย ร่วมหารือเกี่ยวกับการพัฒนาเศรษฐกิจ การค้าและอุตสาหกรรม และมีแผนในการจัดตั้งศูนย์พัฒนาเอสเอ็มอีและโรงงานนําร่องในจังหวัดอุบลราชธานีณ ห้องรับรอง สนามบินอุบลราชธานี
รัฐบาลไทย-ข่าวทำเนียบรัฐบาล-รมช.มนัญญา เยี่ยมกลุ่มเกษตรกรบ้านแสงวิมานจังหวัดนครศรีธรรมราช
วันจันทร์ที่ 17 กุมภาพันธ์ 2563
รมช.มนัญญา เยี่ยมกลุ่มเกษตรกรบ้านแสงวิมานจังหวัดนครศรีธรรมราช
รมช.มนัญญา เยี่ยมกลุ่มเกษตรกรบ้านแสงวิมานจังหวัดนครศรีธรรมราช ดันส้มโอทับทิมสยามส่งออกทั้งในและต่างประเทศ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ และคณะ ลงพื้นที่ติดตามการดําเนินงานนโยบายกระทรวงเกษตรและสหกรณ์และตรวจเยี่ยมกลุ่มเกษตรกรบ้านแสงวิมาน ณ ตําบลคลองน้อย อําเภอปากพนัง จังหวัดนครศรีธรรมราช (วันที่ 14 กุมภาพันธ์ 2563)
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่าตามที่นโยบายกระทรวงเกษตรและสหกรณ์ สนับสนุนและให้ความสําคัญในการขับเคลื่อนและพัฒนาสินค้าการเกษตรโดยใช้ระบบส่งเสริมการเกษตรแบบแปลงใหญ่ เพื่อให้ได้ผลผลิตตามมาตรฐาน Good Agricultural Practice (GAP) ซึ่งเป็นผลผลิตที่ปลอดภัยและได้มาตรฐาน การผลิตส้มโอทับทิมสยาม ที่มีคุณภาพ ถือเป็นผลงานที่เกิดจากการบูรณาการของหน่วยงานภาครัฐและเอกชน โดยมีกรมส่งเสริมสหกรณ์ สํานักงานสหกรณ์จังหวัดนครศรีธรรมราช และกลุ่มเกษตรในพื้นที่ บริหารจัดการร่วมกันอย่างมีประสิทธิภาพ
" ในวันนี้จากการลงพื้นที่เห็นได้ชัดว่าผลิตภัณฑ์เกษตรอินทรีย์ เป็นสินค้าที่ได้คุณภาพ สามารถส่งออกและจัดจําหน่ายได้ทั้งในประเทศและต่างประเทศ แม้ว่าสถานการณ์การระบาดของไวรัสโคโรน่าจะส่งผลกระทบต่ออุตสาหกรรมการส่งออกผลไม้ ไปยังประเทศจีน จึงจําเป็นต้องเพิ่มช่องทางตลาดส่งออกไปยังประเทศอื่นๆ อย่างไรก็ตามความต้องการผลิตภัณฑ์ผลไม้อินทรีย์ภายในประเทศยังมีความต้องการสูง ซึ่งมีตลาดรองรับเพียงพอ สําหรับปัญหาน้ําเค็มที่ส่งผลกระทบต่อการปลูกพืชพรรณทางการเกษตรทางกระทรวงเกษตรฯ พร้อมหารือและนําปัญหาดังกล่าว เพื่อดําเนินการปรับปรุงแก้ไขร่วมกับหน่วยงานที่เกี่ยวข้องดําเนินการต่อไป " รมช.กล่าว
อนึ่งผลงานดีเด่นของกลุ่มเกษตรกรบ้านแสงวิมานตําบลคลองน้อย การดําเนินงานของกลุ่มฯ ได้น้อมนําหลักปรัชญาเศรษฐกิจพอเพียงตามพระราชดํารัสพระบาทสมเด็จพระปรมินทร มหาภูมิพลอดุลยเดช มาประยุกต์ใช้ในการดําเนินงานอย่างเป็นรูปธรรม และรับรางวัลชนะเลิศในโครงการขับเคลื่อนปรัชญาเศรษฐกิจพอเพียงในสหกรณ์และกลุ่มเกษตร ประจําปี พ.ศ.2561
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนแนวทางการจัดตั้งนิคมอุตสาหกรรมราชทัณฑ์
วันอังคารที่ 21 กรกฎาคม 2563
กระทรวงยุติธรรม ขับเคลื่อนแนวทางการจัดตั้งนิคมอุตสาหกรรมราชทัณฑ์
กระทรวงยุติธรรม ขับเคลื่อนแนวทางการจัดตั้งนิคมอุตสาหกรรมราชทัณฑ์
ในวันพฤหัสบดีที่ ๑๖ กรกฎาคม ๒๕๖๓ เวลา ๑๐.๑๑ น. นายวิทยา สุริยะวงค์ รองปลัดกระทรวงยุติธรรม พร้อมด้วย นายนิมิต ทัพวนานต์ ผู้ตรวจราชการกระทรวงยุติธรรม เข้าร่วมหารือถึงแนวทางการออกแบบโครงสร้างและการบริหารจัดการเรือนจําอุตสาหกรรมหรือเกษตรกรรม เพื่อแก้ไขปัญหาและพัฒนาพฤตินิสัยผู้ต้องขัง โดยมี นายโฆสิต สุวินิจจิต ประธานอนุกรรมการฯ พร้อมด้วยคณะอนุกรรมการฯ ร่วมหารือแนวทางดังกล่าว
ทั้งนี้ การจัดตั้งนิคมอุตสาหกรรมราชทัณฑ์ เป็นส่วนหนึ่งของการแก้ปัญหาผู้ต้องขังล้นคุก ซึ่งกระทรวงยุติธรรมได้เดินหน้าแก้ไขไปแล้วบางส่วน ด้วยการสร้างเรือนนอนสองชั้นเพื่อลดความแออัดในการนอน โดยการจัดตั้งนิคมอุสาหกรรมราชทัณฑ์ เป้นอีกแนวทางหนึ่ง เพื่อลดความแออัดในเรือนจํา ควบคู่ไปกับการพัฒนาพฤตินิสัยผู้ต้องขัง ให้สามารถคืนคนดีสู่สังคมได้อย่างแท้จริงและยั่งยืน
จากนั้น รองปลัดกระทรวงยุติธรรม พร้อมด้วยคณะอนุกรรมการฯ ลงพื้นที่ศึกษาดูงานภายในทัณฑสถาน จํานวน ๓ แห่ง ได้แก่ ทัณฑสถานบําบัดพิเศษหญิง ทัณฑสถานวัยหนุ่มกลาง และทัณฑสถานบําบัดพิเศษจังหวัดปทุมธานี
รัฐบาลไทย-ข่าวทำเนียบรัฐบาล-บีโอไอมอบหน้ากากอนามัยให้ รพ.จุฬาฯ
วันศุกร์ที่ 24 เมษายน 2563
บีโอไอมอบหน้ากากอนามัยให้ รพ.จุฬาฯ
บีโอไอมอบหน้ากากอนามัยให้ รพ.จุฬาฯ
บีโอไอมอบหน้ากากอนามัยให้ รพ.จุฬาฯ
เมื่อเร็วๆ นี้ นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) มอบหน้ากากอนามัย KN95 ที่ได้รับจากบริษัทในสาธารณรัฐประชาชนจีน ผ่านทางสํานักงานเศรษฐกิจการลงทุน ประจําการสถานเอกอัครราชทูต ณ กรุงปักกิ่ง สาธารณรัฐประชาชนจีน (บีโอไอ ณ กรุงปักกิ่ง) จํานวน 2,000 ชิ้น ให้แก่บุคลากรทางการแพทย์ โรงพยาบาลจุฬาลงกรณ์ สภากาชาดไทย
รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานการประชุมคณะกรรมการพัฒนาการบริหารงานยุติธรรมแห่งชาติ ครั้งที่ 2/2560
วันจันทร์ที่ 5 มิถุนายน 2560
รอง นรม.วิษณุฯ เป็นประธานการประชุมคณะกรรมการพัฒนาการบริหารงานยุติธรรมแห่งชาติ ครั้งที่ 2/2560
ประชุมได้พิจารณาและมีมติเห็นชอบเรื่องกรอบทิศทางการจัดทําร่างแผนแม่บทการบริหารงานยุติธรรมแห่งชาติ ฉบับที่ 3 (พ.ศ. 2562-2565)
วันนี้ (6 มิถุนายน 2560) เวลา 13.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการพัฒนาการบริหารงานยุติธรรมแห่งชาติ ครั้งที่ 2/2560 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบเรื่องกรอบทิศทางการจัดทําร่างแผนแม่บทการบริหารงานยุติธรรมแห่งชาติ ฉบับที่ 3 (พ.ศ. 2562-2565) โดยมีทิศทางการจัดทํา ดังนี้
1.ลักษณะของร่างแผนแม่บทฯฉบับที่ 3 โดยมีการกําหนดผลสําเร็จระยะสั้น (Quick win) 2. สอดคล้องกับแนวนโยบายด้านกระบวนการยุติธรรมตามรัฐธรรมนูญแห่งราชอาณาจักรไทย ฉบับใหม่ ยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 และข้อเสนอสภาขับเคลื่อนปฏิรูปด้านกฏหมายและกระบวนการยุติธรรม แผนแม่บทบูรณาการปฏิรูปกฎหมาย และกระบวนการยุติธรรม 3. สอดคล้องกับสถานการณ์อาชญากรรมสําคัญ แนวโน้มกระบวนการยุติธรรมไทย สภาวะทางเศรษฐกิจและสังคมที่เปลี่ยนแปลงไป และนําแนวคิดทางเศรษฐศาสตร์สังคม (socio-economic) มาเป็นพื้นฐานการเชื่อมโยงเพื่อทําความเข้าใจในองค์รวม 4. ภายใต้กรอบทิศทางการจัดทําแผนแม่บทฯ ดังกล่าว กระบวนการยุติธรรม โดยดําเนินการพัฒนาในประเด็นหลักสําคัญ 4 ด้าน โดยมีระบบเทคโนโลยีสารสนเทศเป็นกลไกสนับสนุนในการดําเนินงาน ได้แก่ (1) การป้องกันการกระทําผิดกฎหมาย (Prevention) (2) กระบวนการยุติธรรมทางเลือก (Alternative Justice) (3) การคุ้มครองโดยบังคับตามกฎหมาย (Protection) และ (4) การฟื้นฟูผู้กระทําผิด (Rehabilitative) โดยปรับปรุงระบบการลงโทษให้สอดคล้องกับมาตรฐานขั้นต่ํา สร้างการยอมรับผู้กระทําผิดเข้าสู่สังคม นําเทคโนโลยีมาสนับสนุนการทํางาน เช่น EM ฐานข้อมูลประวัติอาชญากรรม
โดยที่ประชุมได้มอบหมายให้ ฝ่ายเลขานุการฯ นําร่างแผนแม่บทฯ ไปประกอบการยกร่างแผนบทแม่บทการบริหารงานยุติธรรมแห่งชาติ ฉบับที่ 3 พ.ศ. (2562-2565) ต่อไป
***********************************
กลุ่มประชาสัมพันธ์และเผยแพร่ สํานักโฆษก